text: नई दिल्ली: प्रधानमंत्री नरेंद्र मोदी ने अंतर्राष्ट्रीय महिला दिवस के मौके पर ट्वीट कर महिलाओं को बधाई दी। उन्होंने महिलाओं की समाज में अहम भूमिका को सराहा और उन्हें सलाम किया। मोदी ने ट्वीट में लिखा कि वे महिलाओं की निपुणता को सलाम करते हैं। उन्होंने समाज में महिलाओं के अपरिहार्य योगदान के प्रति आभार भी प्रकट किया। साथ ही नरेंद्र मोदी ने महिलाओं के विकास के लिए सरकार की योजनाओं का भी जिक्र किया।